Жаттекті қоспалар

Жаттекті қоспалар - әдетте, тамақ өнімдеріне қатысты қолданылады және оларда өздеріне тән емес, кездейсоқ қосылған немесе әдейі қосылған заттектердің бар екенін білдіретін қоспалар. Оларға жататындар: қоршаған ортадан, негізінен топырақ, су арқылы не ауадан тұнып қосылатын ластағыштар; ауыл шаруашылық дақылдарын, мал мен құс өсіру кезінде қолданылатын қалдықтық заттектер (тыңайтқыштар, пестицидтер және т.б.); тамақ өнімдерінде оларды дайындау кезінде сақталуын көздеп (консерванттар), тауарлық түрін жақсарту үшін (бояғыштар) қосылатын үстеме заттектер және т.б. Жаттекті қоспалар онша көп болмаса, адам организмі оларды сыртқа шығарады, алайда жаттекті қоспалар массасы едәуір болса, организмнің оларға шамасы жетпейді де, мұндай жағдайда олар денсаулыққа нұқсан келтіреді. Осыған орай, тамақ өнімдеріндегі жаттекті қоспалардың рауалы қалдықтық шоғырлануы белгіленеді.Қазақ тілі терминдерінің салалық ғылыми түсіндірме сөздігі: Экология және табиғат қорғау / Жалпы редакциясын басқарған – түсіндірме сөздіктер топтамасын шығару жөніндегі ғылыми-баспа бағдарламасының ғылыми жетекшісі, педагогика ғылымдарының докторы, профессор, Қазақстан Республикасы Мемлекеттік сыйлығының лауреаты А.Қ.Құсайынов.  – Алматы: «Мектеп» баспасы» ЖАҚ, 2002 жыл. – 456 бет. ISBN 5-7667-8284-5
Дереккөздер

Санат:Экология
Санат:Табиғатты қорғау